Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Akkumulátor (Csak a DSC-W620 modell esetében)

## Akkumulátor (Csak a DSC-W620 modell esetében)

Az akkumulátor töltése
Az akkumulátor maximális kihasználása
Az akkumulátor töltésszintje
Az akkumulátor tárolása
Az akkumulátor élettartama
Kompatibilis akkumulátorok

### Az akkumulátor töltése

- A fényképezőgép első használatba vétele előtt töltse fel az akkumulátort (mellékelve).

- Az akkumulátor akkor is feltölthető, ha nincs teljesen lemerülve. Emellett, ha az akkumulátor nincs is teljesen feltöltve, akkor is használhatja az energiával részlegesen feltöltött akkumulátort.

- Javasoljuk, hogy az akkumulátort 10 °C és 30 °C közötti környezeti hőmérsékleten töltse. Előfordulhat, hogy e hőmérsékleti tartományon kívül nem tudja megfelelően feltölteni az akkumulátort.

### Az akkumulátor maximális kihasználása

- Az akkumulátor teljesítménye alacsony hőmérsékletű környezetben lecsökken. Így hideg helyen az akkumulátor rövidebb ideig használható. Az akkumulátor üzemidejének növelése érdekében az alábbiakat javasoljuk:

- Az akkumulátort tartsa a zsebében, hogy teste melegével melegen tartsa, és a fényképezőgépbe csak közvetlenül a felvétel megkezdése előtt tegye be.
  (Ha fém tárgy, például kulcs van a zsebében, ügyeljen a rövidzárlatra.)

- Ha gyakran használja a vakut vagy gyakran zoomol, az akkumulátor gyorsan lemerül.

- Legyen kéznél a tervezett felvételi idő kétszereséhez vagy háromszorosához elegendő tartalékakkumulátor, és a tényleges felvétel megkezdése előtt készítsen próbafelvételeket.

- Óvja az akkumulátort a víztől. Az akkumulátor nem vízálló.

- Ne hagyja az akkumulátort nagyon meleg helyen, például autóban, tűző napon.

- Ha az akkumulátor érintkezőjén szennyeződés található, előfordulhat, hogy nem tudja bekapcsolni a fényképezőgépet, vagy nem lehet az akkumulátort megfelelően feltölteni. Ebben az esetben az akkumulátor megtisztításához a szennyeződést puha ronggyal finoman távolítsa el.

### Az akkumulátor töltésszintje

- A töltésszintjelző a képernyőn jelenik meg.

A: Magas
B: Alacsony

- Körülbelül egy percig tart, amíg a töltésszintjelző megjelenik.

- Bizonyos körülmények között a töltésszintjelző nem mindig mutat helyes értéket.

- Ha az [Öko mód] beállítása [Normál] vagy [Maximum], illetve egy adott hosszúságú időtartamig nem használja a fényképezőgépet, miközben az be van kapcsolva, akkor az LCD képernyő elsötétül, majd a készülék automatikusan kikapcsol (Automatikus kikapcsolási funkció).

### Az akkumulátor tárolása

- Tárolás előtt teljesen merítse le az akkumulátort, és hűvös, száraz helyen tárolja. Működésének fenntartásához évente legalább egyszer töltse teljesen fel, majd merítse teljesen le a fényképezőgéppel az akkumulátoregységet.

- Az akkumulátort úgy tudja lemeríteni, hogy a fényképezőképet diabemutatót lejátszó üzemmódban hagyja egészen addig, amíg a készülék ki nem kapcsol.

- Az érintkezők korrodálódásának, a rövidzárlatnak stb. megelőzése érdekében a szállításkor vagy tároláskor a fém anyagoktól való távoltartás érdekében műanyag zsákot használjon.

### Az akkumulátor élettartama

- Az akkumulátor nem örök életű. Az akkumulátor kapacitása bizonyos idő elteltével és az ismétlődő használat miatt csökken. Ha az akkumulátor működési ideje jelentősen lecsökken, elképzelhető, hogy annak cseréje szükséges.

- Az egyes akkumulátorok élettartama a tárolási és működtetési feltételek, illetve a környezet függvényében eltérő lehet.

### Kompatibilis akkumulátorok

- Ehhez a modellhez NP-BN (mellékelve) vagy NP-BN1 (külön megvásárolható) akkumulátort kell használni.

Vissza a tetejére